মানো মেনেজেস

মানো মেনেজেস (স্পেনীয়: Mano Menezes; জন্ম: ১১ জুন, ১৯৬২) পাসো দো সোব্রাদোয় জন্মগ্রহণকারী ব্রাজিল জাতীয় ফুটবল দলের ২০১০ থেকে ২০১২ সাল পর্যন্ত কোচ ছিলেন। ব্রাজিলে জন্মগ্রহণকারী মেনেজেসের পুরো নাম লুইজ এন্টোনিও ভেঙ্কার দ্য মেনেজস। শৈশবকালেই তার ডাক নামটির প্রবর্তন করেন নিজ বোন। সে তাকে মানো (ভাই) নামে ডাকতো যা পর্তুগীজ ভাষা থেকে এসেছে। ফুটবলের মাধ্যমেই নিজের কর্মজীবনের সূচনা ঘটান মানো। ১৯৭০-এর দশকের শেষার্ধ থেকে ১৯৮০-এর দশকের শুরুর দিকে গুয়ারানি দ্য ভেনানসিও এয়ার্স দলের পক্ষে রক্ষণভাগের খেলোয়াড় ছিলেন তিনি। পরবর্তীতে ১৯৮৬ সালে শারীরিক শিক্ষায় প্রশিক্ষণ নিয়ে পেশাদারীভাবে সেসি, রিও গ্রান্দে দো সাল দলে যোগদান করেন। এরপর জুভেনতুদে এবং ইন্তারন্যাশিওনাল দলে যোগ দেন। ২০০৫ সাল থেকে ২০০৭ সাল পর্যন্ত মানো একাধারে গ্রেমিও দলের কোচ হিসেবে নিযুক্ত হন যা ব্রাজিলীয় ফুটবলের জন্যে দীর্ঘ সময়। ২০০৫ সালে দলের উত্তরণ ঘটান এবং ২০০৬ সাল শেষে ব্রাজিলেইরো প্রতিযোগিতায় ৩য় স্থানে নিয়ে যান। করিন্থিয়ানস দলকে ২০০৮ সালে ক্যাম্পিওনাতো ব্রাজিলেইরো সিরি বি প্রতিযোগিতায় শিরোপা জয়ে সহায়তা করেন। দলটি ২৫ জয়, ১০ ড্র এবং ৩ পরাজয়ের মাধ্যমে ৮৫ পয়েন্ট লাভ করেছিল। ২৪ জুলাই, ২০১০ তারিখে ব্রাজিলিয়ান ফুটবল কনফেডারেশন (সিবিএফ) ঘোষণা করে যে, দুঙ্গা'র পরিবর্তে মানো ব্রাজিল জাতীয় ফুটবল দলের পরবর্তী ম্যানেজার হিসেবে নিযুক্ত হবেন। তিনি সিবিএফের পছন্দের তালিকায় প্রথম ছিলেন না কিন্তু ফ্লুমিনিজ মুরিশি রামালহোকে ঐদিনের পূর্বে ছাড়পত্র প্রদান করতে প্রত্যাখ্যান করেছিল। মানো'র নিযুক্তিকে সকলে স্বাগতঃ জানালেও কিছু মিশ্র প্রতিক্রিয়া লক্ষ্য করা যায় যে, তিনি দুঙ্গা'র রক্ষণভাগ পদ্ধতিতে অগ্রসর হতে আগ্রহী। তার পরিচালনায় ১০ আগস্ট, ২০১০ সালে ব্রাজিল প্রথম খেলায় মার্কিন যুক্তরাষ্ট্র জাতীয় ফুটবল দলের মুখোমুখি হয়। এতে তারা ২-০ ব্যবধানে জয়ী হয়। এ খেলার মাধ্যমে দিয়েগো তারদেলি, আন্দ্রে, ডেভিড লুইজ প্রমূখ তরুণ খেলোয়াড়কে চিহ্নিত করা হয়। তিনি দক্ষিণ আফ্রিকায় অনুষ্ঠিত ২০১০ সালের ফিফা বিশ্বকাপ ফুটবল খেলায় অংশগ্রহণকারীদের মধ্য থেকে মাত্র চার জনকে (দানিয়েল আলভিস, রামিরেস, থিয়াগো সিলভা এবং রবিনহো) দলে রাখেন। কিন্তু আলেকজান্দ্রে পাতো, মার্সিলো ভিয়েরা এবং নেইমারের ন্যায় খেলোয়াড়দেরকে বাদ দেন। জুলাই, ২০১১ সালের কোপা আমেরিকা প্রতিযোগিতায় ব্রাজিল কোয়ার্টার ফাইনাল থেকে বিদায় নেয়। প্যারাগুয়ের বিপক্ষে ০-০ ড্র হলে চারটি পেনাল্টি করতেই তারা ব্যর্থ হয়। "Mano Menezes já fala em ganhar a Copa do Mundo de 2014" (Portuguese ভাষায়)। ClicRN। জুলাই ২৭, ২০১০। ৪ আগস্ট ২০১০ তারিখে মূল থেকে আর্কাইভ করা। সংগ্রহের তারিখ আগস্ট ২, ২০১০। উদ্ধৃতি শৈলী রক্ষণাবেক্ষণ: অচেনা ভাষা (link) "A trajetória de Mano Menezes aos 48 anos comando da seleção brasileira" (Portuguese ভাষায়)। O Globo। জুলাই ২৩, ২০১০। সংগ্রহের তারিখ জুলাই ২৬, ২০১০। উদ্ধৃতি শৈলী রক্ষণাবেক্ষণ: অচেনা ভাষা (link) "Classificação" (Portuguese ভাষায়)। UOL। ২০০৮। উদ্ধৃতি শৈলী রক্ষণাবেক্ষণ: অচেনা ভাষা (link) "CBF convida Mano Menezes e já fala na primeira convocação" (Portuguese ভাষায়)। GloboEsporte.com। সংগ্রহের তারিখ জুলাই ২৪, ২০১০। উদ্ধৃতি শৈলী রক্ষণাবেক্ষণ: অচেনা ভাষা (link) "Brazil name Dunga's replacement as they rebuild for the next World Cup"। Guardian। জুলাই ২৪, ২০১০। সংগ্রহের তারিখ জুলাই ২৬, ২০১০।  "Meet Mano Menezes the new Brazil coach"। goal.com। সংগ্রহের তারিখ জুলাই ২৬, ২০১০।  "Menezes' Brazil start with impressive victory"। Zonalmarking.net। আগস্ট ১১, ২০১০। আগস্ট ১৪, ২০১০ তারিখে মূল থেকে আর্কাইভ করা। সংগ্রহের তারিখ আগস্ট ১১, ২০১০।  "Brazil lose out to Paraguay after missing four penalties in shoot-out"। Guardian। মে ১৮, ২০১১। সংগ্রহের তারিখ জুলাই ১৮, ২০১১।